cyanic-selkie/wikianc huggingface dataset:
Ալիս Բաբս
1960-1970-ականներ
1963 թվականին Ալիս Բաբսը սկսել է համագործակցել ջազային կոմպոզիտոր Դյուք Էլլինգտոնի հետ։ Նա միակ սպիտակամորթ արտիստն է, ով երգել է նրա հետ ։ 1966 թվականին Փարիզում նրանք ձայնագրել են Serenade to Sweden համատեղ ալբոմը, որով ելույթ են ունեցել ԱՄՆ-ում, մի քանի անգամ Շվեդիայում և նորվեգական հեռուստատեսությամբ։ Ալիսն ունեցել է երեք և կես օկտավա անհավատալի դիապազոն։ Բաբսը երկար տարիներ աշխատել է դաշնակահար և դերասան Չարլի Նորմանի հետ։
Մի քանի համատեղ ձայնագրություններ է թողարկել Պուվել Ռամելի հետ, ով նաև երաժշտություն է գրել նրա համար։ 1969 թվականին Ալիս Բաբսը հատուկ մրցանակ է ստացել Կարլ Գերհարդից։ 1972 թվականին նրան նշանակում են պալատական երգիչ, մինչ այդ այդպիսի կոչում շնորհվել էր միայն օպերային նկարիչներին։ 1974 թվականին նա դառնում է Թագավորական երաժշտական ակադեմիայի անդամ։
Կյանքի վերջին տարիներ
2012 թվականի սեպտեմբերի 17-ին Fråga doktorn ծրագրով Տիտտի Շյոբլումը հայտնել է, որ այդ տարվա գարնանը Ալիսը կաթված է ստացել ։ 2013 թվականի հունիսի կեսերին Ալիսի ընտանիքը հայտնել է, որ նրա մոտ ախտորոշել են Ալցհայմերի հիվանդություն և անոթային թուլություն և ներկայումս նա բնակվում է խելագարների համար նախատեսված հատուկ բժշկական հաստատությունում ։
Ալիս Բաբսը մահացել է 2014 թվականի փետրվարի 11-ին, 90 տարեկան հասակում։
Ընտանիք
Ալիս Բաբսը 1943 թվականին ամուսնացել է պաշտոնաթող պրապորշչիկ, իսկ այնուհետև՝ տնօրեն Նիլս Իվար Շյոբլումի (1919–2011) հետ և ունեցել երեք երեխա՝ Լիլբու Լագերբեկը (ծնվ. 1945), Լարս-Իվար Շյոբլումը (ծնվ. 1948) և Տիտտի Շյոբլումը (ծնվ. 1949)   :
Ծանոթագրություններ
Կատեգորիա:Շվեդ երգչուհիներ Կատեգորիա:Շվեդ դերասանուհիներ Կատեգորիա:Բեմական կեղծանուններ Կատեգորիա:Շվեդ երաժիշտներ
Ներսում (հեռուստասերիալ)
Ներսում (İçerde), թուրքական հեռուստասերիալ, որը ցուցադրվել է թուրքական Show TV հեռուստաալիքով։ Հեռուստասերիալի արտադրությամբ զբաղվում է Ay Yapım պրոդյուսերական ընկերությունը։ Հեռուստասերիալի առաջին սերիան ցուցադրվել է 2016 թվականի սեպտեմբերի 19-ին ։ Հեռուստասերիալի վերջին սերիան կցուցադրվի հունիսի 19-ին։
Սցենար
Հեռուստասերիալը պատմում է Սարփի և նրա կրտսեր եղբոր՝ Ումութի մասին։ Ումութը երեք տարեկանում առևանգվել է Ջելալի կողմից, ով Ստամբուլի քրեական հեղինակություններից մեկն է։ Ումութը մեծացել է փողոցներում և աշխատել Ջոշքունի համար՝ որպես մուրացկան։ Հետագայում Ջելալը մեծացրել է Ումութին և կոչել նրան Մերթ։ Ջելալը օգնել է Մերթին՝ ընդունվելու ոստիկանական ակադեմիա և դառնալու Յուսուֆի թիմի անդամներից մեկը։ Յուսուֆը ոստիկանության հետաքննչական բաժնի ղեկավարն է, ով փորձում է ձերբակալել Ջելալին՝ նրա անօրինական գործողությունների համար։ Սարփը նույնպես ընդունվում է ակադեմիա և դառնում Յուսուֆի սիրելի ուսանողը։ Ավարտական երեկոյի ժամանակ, Յուսուֆը հեռացնում է Սարփին ոստիկանության ակադեմիայից և բանտարկում մեկ տարի ժամկետով՝ գրավելու Ջելալի ուշադրությունը։ Ջելալը, ճանաչելով Սարփին, ուղարկում է իր իրավաբան դստերը Մելեքին՝ փրկելու նրան։ Երբ Սարփը դուրս է գալիս բանտից, նա միանում է Ջելալի խմբին՝ որպես գաղտնի ոստիկան, որպեսզի գտնի եղբորը՝ Ումութին և բանտարկի Ջելալին՝ նրա անօրինական գործողությունների համար։ Մյուս կողմից Մերթը աշխատում է որպես ոստիկան և քողարկում Ջելալի գործողությունները։ Հեռուստասերիալը ներկայացնում է երկու եղբայրների կյանքի ընթացքը, ինչպես նաև նրանց մորը՝ Ֆիսունին, ով ապրում է հույսով, որ կգտնի իր կրտսեր որդուն։
Ծանոթագրություններ
Կատեգորիա:Թուրքական հեռուստասերիալներ
Սասպենս
Սասպենս (անգլ.՝ suspense, հայերեն՝ «անորոշություն, անհանգստություն»), տագնապալի սպասման զգացողություն։ Եզրույթը լայն կիրառություն ունի անգլերենում՝ առօրյա իրավիճակներ նկարագրելիս։ Սլավոնական լեզվաընտանիքին պատկանող լեզուներում գործածվում է միայն կինոարվեստի, համակարգչային խաղերի, հազվադեպ՝ գրականության մեջ. «սապսենս» բառով բնութագրվում է այն գեղարվեստական էֆեկտը, որին հատուկ է ֆիլմը դիտելիս՝ հանդիսատեսի տևական լարված վիճակը, ինչպես նաև մի խումբ գեղարվեստական հնարքներ՝ ուղղված հանդիսատեսի ներառմանը պատկերի մեջ։ Սասպենս կիրառվում է թրիլլերներում և սարսափ ժանրի խաղերում։
Սասպենսի գործածումը կինեմատոգրաֆիայում ուղղակիորեն կապվում է Ալֆրեդ Հիչքոքի անվան հետ, ով համարվում է «սասպենսի վարպետ». նրան հաջողվում էր հմտորեն կերտել հարատև անորոշության, լարվածության մթնոլորտ և խուճապ ներշնչել։ Հիչքոքից հետո այս հնարքը ծավալվեց հոլիվուդյան և այլերկրյա կինոարվեստում։ Որպես սասպենսի վառ կիրառության օրինակ ուշագրավ է ռեժիսոր Ջոն Կարպենտերի «Halloween»(ԱՄՆ, 1978) սարսափ ֆիլմը, ինչպես նաև նույն Հիչքոքի «Psycho» (ԱՄՆ, 1960) դետեկտիվ ֆիլմը, որի հիմքում ընկած է Ռոբերտ Բլոխի համանուն նովելը (1959):
Սասպենսի կառուցման գլխավոր սկբունքներից է ակնկալվող իրադարձության, վճռական պահի պարբերաբար հետաձգումը։ Այդ առիթով՝ ցնցման և սասպենսի տարբերությունը Հիչքոքը բացատրում էր պայթուցիկի օրինակով։ Ենթադրենք՝ էկրանին հետևյալ պատկերն է. սեղանի առջև նստած մարդիկ անհոգ զրուցում են, և հանկարծ տեղի է ունենում պայթյուն, պարզվում է՝ սեղանի տակ պայթուցիկ կար։ Հանդիսատեսը ապշում է և մի քանի վայրկյան հետո՝ ուշքի գալիս։ Դա ցնցումն էր։ Նույն իրավիճակը ստանում է այլ երանգներ, երբ հանդիսատեսին հայտնի է սեղանի տակի պայթուցիկի առկայության մասին, և որ պայթյունին մնացել է, ենթանդրենք, 20 վայրկյան։ Այսպես, երբ էկրանին իրար փոխհաջորդում են վտանգից անտեղյակ, խաղաղ զրուցող մարդկանց խումբը, սեղանի տակ ամրեցված պայթուցիկը և խրոնոմետրին արտացոլված սպառվող վայրկյանները, հանդիսատեսը կամա-ակամա ստիպված է խեղդվել հուզմունքից րոպեներ շարունակ։ Այս դեպքում կիրառվել է սասպենս։
Ըստ Հիչքոքի՝ սասպենսի հաջորդ սկզբունքը հետևյալն է՝ «Հանդիսատեսը պետք է իրազեկ լինի էկրանին ներկայացվող բոլոր իրադարձություններին։ Իմ պատկերացմամբ՝ ծածուկությունը հազվադեպ է հանգեցնում սասպենսի։ Դասական դետեկտիվում, որպես կանոն, այն բացակայում է, կա միայն մտային հանելուկ։ Դետեկտիվն առաջ է բերում բուն հետաքրքրություն՝ զուրկ հուզային երանգներից, իսկ սասպենսն առանց հույզերի անհեթեթություն է։ Այսպես, մանր-մունր դետալների բացատրությունն ու հասանելիությունը չափազանց կարևոր է»   ։
Ծանոթագրություններ
Կատեգորիա:Էմոցիաներ Կատեգորիա:Ֆիլմերի և վիդեոների տերմինաբանություն Կատեգորիա:Գրական տերմինաբանություն
Կրամերի մեթոդ
Կրամերի մեթոդը գծային հանրահաշվական հավասարումների համակարգի լուծման մեթոդ է, որում հավասարումների թիվը համընկնում է ոչզրոյական մատրիցի գործակիցների համակարգի գլխավոր որոշիչին, ընդ որում այդպիսի հավասարումների լուծումը գոյություն ունի և միակն է ։
Մեթոդի նկարագրությունը
լուծումը (համակարգի ոչզրոյական \Delta մատրիցի որոշիչով) գրվում է հետևյալ տեսքով՝ (համակարգի մատրիցի i-րդ սյունը փոխարինվում է ազատ անդամների սյունով)։
Մեկ այլ ձևով Կրամերի կանոնը ձևակերպվում է հետևյալ տեսքով՝ ցանկացած c1, c2, …, cn գործակիցների համար իրավացի է հետևյալ հավասարությունը՝
Օրինակ
Որոշիչներ՝
Որոշիչներում համապատասխան անհայտով գործակիցների սյունը փոխարինվում է համակարգի ազատ անդամների սյունով։
Լուծում՝
Օրինակ՝
Հաշվարկային բարդություն
Կրամերի մեթոդը պահանջում է n\times n չափի n+1-րդ որոշիչի հաշվում։ Գաուսի մեթոդի կիրառման դեպքում որոշիչների հաշվարկի համար գումարման և բազմապատկման գործողությունների պարզ էլեմենտար բարդության մեթոդը ունի O(n^4) կարգ, որը ավելի բարդ է, քան Գաուսի մեթոդով համակարգի ուղիղ լուծման դեպքում։ Այդ իսկ պատճառով, հաշվարկի համար ժամանակի ծախսատարության տեսանկյունից, համարվում է ոչնպատակահարմար։ Սակայն 2010 թվականին ցույց է տրվել, որ Կրամերի մեթոդը կարող է իրականացվել O(n^3) բարդությամբ, որը համեմատելի է Գաուսի մեթոդի բարդությանը ։
Ծանոթագրություն
Կատեգորիա:Գծային հանրահաշիվ Կատեգորիա:Որոշիչներ Կատեգորիա:1750
Billie Jean
«Billie Jean», ամերիկացի երգիչ Մայքլ Ջեքսոնի երգը, որը թողարկվել է 1983 թվականի հունվարի 2-ին Epic Records-ի կողմից, որպես Ջեքսոնի «Thriller» վեցերորդ ստուդիական ալբոմի երկրորդ սինգլ։ Երգի երգահանը և հեղինակը Ջեքսոնն է, իսկ պրոդյուսերը՝ ինքը և Քուինսի Ջոնսը։ «Billie Jean»-ը փոստ դիսկոյի, ռիթմ ընդ բլյուզի, ֆանկի և դենս փոփի խառնույթ է։ Տեքստը պատմում է Բիլլի Ջին անունով մի կնոջ մասին, ով պնդում է, որ երգի գլխավոր հերոսը իր նորածին որդու հայրն է, սակայն, նա հերքում է դա։ Ջեքսոնն ասել է, որ տեքստը հիմնված է իր ավագ եղբայների մասին պատմությունների վրա, որոնք պատմում էին նրանց երկրպագուները The Jackson 5-ի շրջագայությունների ժամանակ։
«Billie Jean»-ն առաջին հորիզոնական է զբաղեցրել Billboard Hot 100-ում, որտեղ մնացել է 7 շաբաթ։ Այն գլխավորել է Billboard Hot Black Singles չարթը 3 շաբաթ շարունակ և դարձել Ջեքսոնի ամենաարագ զարգացող համար մեկ սինգլը 1970 թվականի «ABC», «The Love You Save» և «I'll Be There» երգերից հետո, որոնք նա ձայնագրել է որպես The Jackson 5-ի անդամ։ Billboard-ը գնահատել է այն, որպես 1983 թվականի երկրորդ լավագույն երգ։ «Billie Jean»-ը 6 անգամ պլատինե է հավաստագրվել Ձայնագրող ընկերությունների ամերիկյան ասոցիացիայի կողմից։ Երգը վաճառվել 10 միլիոն օրինակով ամբողջ աշխարհում, դառնալով 1983 թվականի ամենավաճառվող սինգլներից մեկը, և օգնելով «Thriller»-ին դառնալ բոլոր ժամանակների ամենաշատ վաճառված ալբոմներից մեկը։ Այն նաև դարձել է Ջեքսոնի ամենաշատ վաճառված սոլո սինգլը։
«Billie Jean»-ի տեսահոլովակը, որի ռեժիսորը Սթիվ Բարոնն էր, դարձել է սևամորթ մարդու առաջին տեսահոլովակը, որը ծանր ռոտացիայով եթեր է դուրս եկել MTV-ով ։
«Billie Jean»-ը մի շարք մրցանակներ է ստացել, ներառյալ Գրեմմին և Ամերիկյան երաժշտական մրցանակը։ Rolling Stone ամսագրի կողմից ստեղծված «1963 թվականից ի վեր լավագույն փոփ երգեր» ցանկում, այն զբաղեցրել է վեցերորդ հորիզոնական։ 2004 թվականին Rolling Stone-ը տեղադրել է երգը իր «Բոլոր ժամանակների 500 մեծագույն երգեր» ցանկի 58-րդ հորիզոնականին։ «Billie Jean»-ը նաև ներառվել է Ռոքնռոլի փառքի սրահի «500 երգեր, որոնք ձևավորել են Ռոքնռոլը» ցանկում ։ BBC Radio 2-ի լսողների կողմից երգն անվանվել է բոլոր ժամանակների լավագույն պարային հիթ։
Նախարտադրություն
Ջեքսոնն ասել է, որ տեքստը հիմնված է իր ավագ եղբայների մասին պատմությունների վրա, որոնք պատմում էին նրանց երկրպագուները The Jackson 5-ի շրջագայությունների ժամանակ ․ «Նրանք հավքվում էին կուլիսների ետևում, և ցանկացած խմբի հետ, որը գալիս էր քաղաք, նրանք հարաբերություններ էին ունենում, և ես կարծում եմ, որ դա գրել եմ իմ եղբայրների հետ շփվելու փորձից, երբ փոքր էի։ Այստեղ շատ Բիլլի Ջիններ կային։ Յուրաքանչյուր աղջիկ պնդում էր, որ իրենց որդին իմ եղբայրներից մեկի հետ էր կապված» ։Ըստ Ջեքսոնի կենսագիր Ջ․ Ռենդի Տարաբորելիի՝ «Billie Jean»-ը ոգեշնչվել է Ջեքսոնին ուղղված նամակներից, որոնք նա ստացել է մի կնոջից, ով պնդում էր, որ նա իր երկվորյակների հայրն է ։ Ջեքսոնն, ով հաճախ էր ստանում այդպիսի նամակներ, ուշադրություն չի դարձրել, քանի որ նա երբեք չի հանդիպել այդ կնոջը։ Սակայն, նա շարունակում էր նամակներ ուղարկել, ասելով, որ սիրում է Մայքլին, ուզում է նրա հետ լինել, հարցնելով, թե ինչպես նա կարող է արհամարհել իր սեփական մարմինն ու արյունը։ Նամակները հասցրել է այն բանի, որ Ջեքսոնի մոտ գիշերային մղձավանջներ են սկսվել։
Ի վերջո, Ջեքսոնը ստացել է ծանրոց, որի վրա գրված է եղել, որ նա պետք է մահանա որոշակի ժամին։ Երկրպագուն կանի նույնը, երբ նա սպանի «իրենց» երեխային, որպեսզի նրանք կարողանան միասին լինել «հաջորդ կյանքում» Ավելի ուշ Ջեքսոնները հայտնաբերել են, որ երկրպագուին ուղարկել են հոգեբուժարան։
Արտադրություն
Ջեքսոնն ասել է, որ զգում էր, որ «Billie Jean»-ը հաջողության է հասնելու, երբ դեռ գրում էր երգը։ «Երաժիշտը գիտի իր նյութի մասին։ Ամեն ինչ իր տեղերում պետք է լինի։ Այն լցնում է ձեզ և ստիպում ձեզ լավ զգալ։ Այսպես եմ ես մտածում «Billie Jean»-ի մասին։ Ես գիտեի, որ այն խոշոր երգ է դառնալու դեռ գրելու պահին» ։ Նա բացատրել է, որ լսելով այս երգն իր մեքենայում, նա այնքան է կլանված եղել դրանով, որ չի նկատել, թե ինչպես է իր մեքենան բռնկվել, քանի դեռ կողքով անցնող մոտոցիկլիստը չի հայտնել իրեն այդ մասին ։
Ջեքսոնը չի համաձայնվել պրոդյուսեր Քուինսի Ջոնսի հետ, ով, ըստ մի շարք լրագրողների, զգում էր, որ երգը շատ թույլ է «Thriller»-ում ներառվելու համար։ Սակայն Քուինսին հերքել է սա ։ Ջոնսը չի հավանել դեմոն և ուզում էր կտրել Ջեքսոնի 29-վայրկյանանոց մուտքը ։ Ջեքսոնը, սակայն, պնդել է, որ այն մնա ։
Ջոնսը նաև ոզում էր փոխել անվանումը «Not My Lover»-ի վրա, քանի որ նա հավատում էր, որ մարդիկ կմտածեն, որ երգը հղում է թենիսի խաղացող Բիլլի Ջին Քինգին ։ Ջեքսոնը մերժել է փոխել անվանումը և խնդրել է Ջոնսին տրամադրել համարտադրության իրավունքները, քանի որ նա զգում էր, որ վերջնական աշխատանքը շատ նման է հնչում դեմոյին։ Բացի այդ, Ջեքսոնը ցանկանում էր լրացուցիչ հոնորարներ ստանալ։ Ջոնսը նրան ոչ մեկը, ոչ էլ մյուսը չի տվել, և նրանք  վիճել են իրար հետ։
Ջեքսոնի գլխավոր վոկալը ձայնագրվել է մեկ փորձից ; նա վոկալի դասեր էր հաճախում ամեն առավոտ՝ երգի արտադրության ամբողջ ընթացքում։ Ջազ սաքսոֆոնիստ Թոմ Սքոթը լիրիկոն էր նվագում՝ էլեկտրոնային գործիք ։
Ինժեներ Բրյուս Սուեդիենը միքսել է երգն 91 անգամ, ինչն անսովոր էր նրա համար, քանի որ դա կատարում էր այդ աշխատանքն ընդամենը մեկ անգամ։ Ջոնսը խնդրել է «ձայնային անհատականությամբ» թմբուկի ձայնը ստեղծել, որը նախկինում ոչ ոք չէր լսել; նա հատուկ տարրերով հարվածային տեղադրման հարթակ է կառուցել դրա համար ։
Կոմպոզիցիա
«Billie Jean»-ը փոստ դիսկոյի, ռիթմ ընդ բլյուզի , ֆանկի և դենս փոփի խառնույթ է։ Երգը սկսվում է ստանդարտ հարվածայինների հայ հեթից, որից միացվում են շեյկերները։ Մի քիչ հետո սկսվում է նաև բասային գիծը։ Նոտաները կրկնօրինակվել են սինթ բասով։ Գրեգ Ֆիլինգեյնսն, ով ստեղնաշարայիններ էր նվագում, ասել է․ «Billie Jean-ը թեժ է ամեն մակարդակի համար։ Այն թեժ ռիթմիկ է։ Այն թեժ յուրօրինակ է, քանի որ գործիքավորումը մինիմալ է, դու կարող ես լսել ամեն ինչ։ Այն թեժ մեղեդիական է․․․ տեքստային և վոկալային առումներով։ Այն ազդում է քո վրա ֆիզիկապես, էմոցիոնալ, անգամ հոգեպես» ։
Ըստ Ջոնսի՝ Ջեքսոնը «գողացել է» նոտաները Jon and Vangelis-ի «State of Independence» երգից ; Ջոնսը պրոդուսերավորել է երգի Դոննա Սամմերի քավերը, որտեղ Ջեքսոնը բեք վոկալ էր երգում ։ Hall & Oates-ից Դերիլ Հոլի համաձայն, Ջեքսոնը վերցրել է «Billie Jean»-ի գրուվը նրանց 1981 թվականի «I Can't Go for That (No Can Do)» երգից ։ Հոլը նրան պատասխանել է․ «Օհ, Մայքլ, ի՞նչ գործ ունեմ ես դրա հետ։ Դու դա շատ տարբեր ես արել» ։
Ընդունելություն
1982 թվականի նոյեմբերի 30-ին թողարկվել է «Thriller» ալբոմը։ 1983 թվականի հունվարի 2-ին թողարկվել է «Billie Jean»-ը՝ որպես ալբոմի երկրորդ սինգլ; այն հետևել է Ջեքսոնի հաջող դուետին՝ «The Girl Is Mine»-ին, Փոլ ՄաքՔարթնիի հետ։ Երգն առաջին հորիզոնական է զբաղեցրել Billboard Hot 100 չարթում, որտեղ մնացել է 7 շաբաթ։ Billboard-ը գնահատել է այն, որպես 1983 թվականի երկրորդ լավագույն երգ ։ Այն գլխավորել է Billboard Hot Black Singles չարթը 3 շաբաթ շարունակ և դարձել Ջեքսոնի ամենաարագ զարգացող համար մեկ սինգլը 1970 թվականի «ABC», «The Love You Save» և «I'll Be There» երգերից հետո, որոնք նա ձայնագրել է որպես The Jackson 5-ի անդամ։ «Billie Jean»-ը զբաղեցրել է 9-րդ հորիզոնականը Adult Contemporary չարթում։ Այն նաև առաջինն էր UK Singles Chart-ում։ «Billie Jean»-ը և «Thriller»-ը գլխավորել են սինգլների, և ալբոմների չարթերը նույն շաբաթ։ Երգը 1983 թվականի ԱՄՆ-ում երրորդ ամենաշատ վաճառվող սինգլն է, իսկ Մեծ Բրիտանիայում՝ իններորդը։ «Billie Jean»-ը նաև գլխավորել է Շվեյցարիայի և Բելգիայի չարթերը, և ընդգրկվել Ավստրիայի, Իտալիայի, Նոր Զելանդիայի, Նորվեգիայի և Շվեդիայի լավագույն տասնյակում ։
Stylus ամսագիրն ասել է, որ երգը «Նուրա ֆիլմի լավագույն ներկայացումներից է փո երաժշտության մեջ, որը վերջանում միայնակ մայրով և եսասեր, անհոգ տականքով» ։ Thriller 25-ի ակնարկում, AllMusic-ը նշում է, որ «Billie Jean»-ը «զարմանալի է» իր «ֆուտուրիստիկ ֆանկում» ։ Թրեքը նաև պարգևների է արժանացել Ջեքսոնի կենսագիրների կողմից։
«Billie Jean»-ը ճանաչվել է մի շարք մրցանակներով և պարգևներով։ 1984 թվականի Գրեմմի մրցանակաբաշխության ժամանակ երգը բերել է Ջեքսոնին 8 մրցանակներից 2-ը; «Լավագույն R&B երգ» և «Լավագույն R&B տղամարդու ելույթ»։ Այն հաղթել է Billboard Music Awards-ի «սիրելի պարային/դիսկո 12" LP» անվանակարգում, և ամսագիրն անվանել է այն «Տասնամյակի լավագույն սև սինգլ»։ American Music Awards-ը ճանաչել է թրեքը որպես «Լավագույն փոփ/ռոք սինգլ»։ 1989 թվականի դրությամբ, սինգլը պլատինե է հավաստագրվել Ձայնագրող ընկերությունների ամերիկյան ասոցիացիայի կողմից՝ նվազագույնը մեկ միլիոն վաճառված օրինակների համար։ «Billie Jean»-ի թվային վաճառքները ոսկե են հավաստագրվել 2005 թվականին՝ նվազագույնը 500000 վաճառված օրինակների համար ։ 2018 թվականի օգոստոսի 23-ին «Billie Jean»-ի թվային վաճառքները 5x պլատինե են հավաստագրվել ։
Տեսահոլովակ
«Billie Jean»-ի տեսահոլովակի դեբյուտը կայացել է 1983 թվականի մարտի 10-ին MTV-ում ։ Այն դարձրել է MTV-ին անհայտ և նորաստեղծ ալիքից հայտնի և ուշադրության կենտրոնում գտնվող ալիք։ Այն սևամորթ արտիստների առաջին տեսահոլովակներից էր, որը հայտնվել էր ալիքի եթերում, քանի որ ցանցի գործադիրները կարծում էին, որ սև երաժշտությունը բավականին «ռոք» չէ։ Տեսահոլովակի ռեժիսորը Սթիվ Բարոնն է; այն ցուցադրում է լուսանկարչին, ով հետևում է Ջեքսոնին։ Պապարացին չի կարողանում նրան բռնել։ Նա պարում է Բիլլի Ջին հյուրանոցի սենյակում, և երբ նա քայլում է մայթով, յուրաքանչյուր կղմինդր լուսավորվում է իր հպումից ։
Այն բանից հետո, երբ նա կատարում է արագ ռոտացիա, Ջեքսոնը ցատկում է և վայրէջք է կատարում, սառեցվելով կադրում։ Ժամանելուն պես Ջեքսոնը բարձրանում է աստիճաններով դեպի Բիլլի Ջինի սենյակ։ Յուրաքանչյուր քայլ լուսավորվում է, երբ նա հպում է գետնին, և այրված ցուցանակներից ստացվում է «Hotel» բառը։ Այնուհետև պապարացիները ժամանում են դեպքի վայր և հետևում, թե ինչպես է Ջեքսոնը անհետանում Բիլլի Ջինի մահճակալի վերմակի տակ։ Պապարացիին ձերբակալում են Բիլլի Ջինիի հետևից լրտեսելու պատճառով։ Ջեքսոնը նոր հայացքով է նայում տեսանյութին; Ջեքսոնի հագուստը՝ սև կաշվե կոստյում՝ վարդագույն վերնաշապիկով և կարմիր փողկապով՝ թիթեռով, պատճենահանվել է երեխաների կողմից ամբողջ Ամերիկայում։ Իմիտացիան այնքան լուրջ է դարձել, որ չնայած աշակերտների բողոքներին, Bound Brook ավագ դպրոցն արգելել է աշակերտներին կրել սպիտակ ձեռնոց, ինչպես Ջեքսոնը «Motown 25: Yesterday, Today, Forever» ելույթի ժամանակ ։
Ուոլթեր Յեթնիկոֆֆը՝ Ջեքսոնի CBS Records ձայնագրման ընկերության նախագահը, դիմել է MTV-ին «Billie Jean»-ի տեսահոլովակի վերարտադրության վերաբերյալ, որը MTV-ն երբեք չէր միացրել, չնայած Ջեքսոնի հաջողությանը։ Յեթնիկոֆֆը զայրացել է, երբ MTV-ն հրաժարվել է դա անել, և նա սպառնացել է հրապարակել MTV-ի դիրքորոշումը ռասայական խտրականության վերաբերյալ։ Ես ասել եմ MTV-ին․ «Ես հանում եմ եթերից այն ամենն, ինչ մենք ունենք։ Ես չեմ պատրաստվում ձեզ տեսանյութեր տրամադրել։ Եվ ես պատրաստվում եմ պատմել բոլորին, որ դուք չեք ուզում միացնել սևամորթ տղայի երաժշտությունը» ։ MTV-ն համաձայնվել է և միացրել է տեսահոլովակը ծանր ռոտացիայով ։ Դրանից հետո «Thriller»-ը վաճառել է ևս 10 միլիոն օրինակներ ։ 1992 թվականին կարճամետրաժ ֆիլմը ներառվել է Տեսահոլովակների պրոդյուսերների փառքի սրահ։ 2005 թվականի 31 փոփ աստղերի, ռեժիսորների, ագենտների և լրագրողների հարցման արդունքում, որն անցկացրել է «3» ընկերությունը, տեսահոլովակը 5-րդ հորիզոնական է զբաղեցրել նրանց «Բոլոր ժամանակների թոփ-20 տեսահոլովակներ» ցանկում ։ Այն նաև հազարամյակի 35-րդ մեծագույն տեսահոլովակ է համարվել՝ ըստ MTV-ի և TV Guide-ի։
Պեպսիի գովազդ
1984 թվականին Պեպսին հովանավորել է Ջեքսոնի Victory Tour շրջագայությունը։ Վերադառնալիս, Մայքլը և նրա եղբայրները պետք է մասնակցեին ընկերության երկու գովազդի։ Ջեքսոնը վերստեղծել է «Billie Jean»-ը գովազդի համար և անվանել է այն «Pepsi Generation»։ Երգն օգտագործվել է որպես գովազդի պաշտոնական ջինգլ և թողարկվել է որպես 7" պրոմո սինգլ։ «The Choice of a New Generation» արշավի մեկնարկը 1984 թվականի փետրվարին հաճախվել է 1600 մադրկանց կողմից։ Երկրորդ գովազդի նկարահանման ժամանակ, հրավառություն է կազմակերպվել, ինչի պատճառով այրվել են Ջեքսոնի մազերը։ Դեպքի արդյունքում վերականգնողական վիրաբուժություն է պահանջվել  ։ Գովազդային տեսահոլովակների պրեմիերան կայացել է «Գրեմմի» մրցանակաբաշխության արարողության ժամանակ, նույն երեկոյան նա հավաքել է ռեկորդային ութ պարգևներ ։
The Bates-ի տարբերակ
1995 թվականին գերմանական The Bates խումբը ձայնագրել է «Billie Jean»-ի քավեր տարբերակը իր «Pleasure + Pain» ալբոմի համար։ Շապիկը նույնպես հաջող էր, չնայած բնօրինակի խորամանկությունները ներառված չէին շապիկի մեջ։ Տեսահոլովակը նմանակում է Ալֆրեդ Հիչքոքի «Պսիխո» ֆիլմին։
Երգացանկ
Maxi-CD
Իան Բրաունի տարբերակ
Անգլիացի երաժիշտ Իան Բրաունի «Billie Jean»-ը զբաղեցրել է 2000 թվականի Միացյալ Թագավորության չարթերի 5-րդ հորիզոնականը։ Այն «Dolphins Were Monkeys» երգի Բ-կողմն էր։ Բրաունը ասել է․ «Ես սիրում եմ Ջեքսոնին։ Ես ուզում եմ մինի ալբոմ ձայնագրեմ՝ Ջեքսոնի «Thriller», «Beat It», «Billie Jean» և «Rockin' Robin» կամ «ABC» երգերով դրա վրա։ Հույս ունեմ, որ կկարողանամ դա անել»։ Բրաունը հետագայում ձայնագրել է «Thriller»-ի քավերը «Golden Gaze»-ում ։
The Sound Bluntz-ի տարբերակ
Կանադական The Sound Bluntz խումբը նույնպես ձայնագրել է երգի քավեր տարբերակը, որը զբաղեցրել է Ավստրալիական չարթերի 17-րդ հորիզոնականը։
Այլ նշանավոր քավեր տարբերակներ
«Billie Jean»-ի քավեր տարբերակներ են ձայնագրել նաև Քրիս Քորնելը ։ Դևիդ Քուքը հանդես է եկել այս տարբերակով American Idol-ի յոթերորդ եթերաշրջանում  ։
2011 թվականին Fall Out Boy-ի ֆրոնտմեն Փաթրիկ Սթամփը երգել է երգի քավեր տարբերակը ա կապելլա ։
Ամերիկյան Weezer ռոք խումբը ներառել է երգը իր 2019 թվականի «Weezer» քավեր ալբոմում ։
«Billie Jean 2008»
Մայքլ Ջեքսոնի «Billie Jean»-ի բնօրինակ տարբերակի ռեմիքսը ձայնագրել է Քանյե Ուեսթը՝ «Thriller 25» ալբոմի համար, որը Ջեքսոնի «Thriller»-ի վերաթողարկված տարբերակն է 25 տարի անց։ «Billie Jean 2008» անվանմամբ ռեմիքսը խառը գնահատականներ է ստացել  ; քննադատների մեծ մասը զգացել են, որ բնօրինակ տարբերակը անհնար էր բարելավել։ Pitchfork Media-ից Թոմ Յուինգը նույնպես դժգոհ էր երգի այս տարբերակից ։
Ժառանգություն
«Billie Jean»-ն օգնել է «Thriller» ալբոմին դառնալ բոլոր ժամանակների ամենաշատ վաճառվող ալբոմ ։ Երգը և ելույթներն օգնել են Ջեքսոնին ստանալ լեգենդար փոփ երգչի կարգավիճակ ։ Շատերը հավատում էին, որ «Billie Jean»-ը ինքնակենսագրական երգ է։ Այս տեսության վրա հիմնվելով, Լիդիա Մըրդոքը գրել է «Superstar» երգը, որը 1983 թվականի մանր հիթերից էր։ Դրա մեջ նա քննադատում էր Ջեքսոնի պահվածքը և վարքագիծը ։
Տարբեր հարցումների արդյունքում, «Billie Jean»-ը համարվում էր բոլոր ժամանակների լավագույն երգերից մեկը   ։
2013 թվականին WatchMojo.com-ը գնահատել է «Billie Jean»-ը որպես Մայքլ Ջեքսոնի լավագույն երգ։ Կայքի օգտատերերը քվեարկում էին օնլայն։ Հարցման անցկացնող Ռեբեքա Բրայթոնն ասել է․ «Այն փոփի, պարերի և R&B-ի անթերի խառնույթ է» ։
Ֆարել Վիլյամսը՝ իր հարցազրույցներից մեկի ժամանակ, ասել է, որ «Billie Jean»-ը նրա սիրելի երգերից է։
Հավաստագրումներ
!scope="row"|United States (RIAA) (Digital) !scope="row"|United States (RIAA) (Mastertone) !scope="row"|United States (RIAA) (Physical)
Ծանոթագրություններ
ՆշումներՄատենագրություն
Արտաքին հղումներ
Կատեգորիա:Փոփ երգեր Կատեգորիա:Մայքլ Ջեքսոնի երգեր Կատեգորիա:Քանյե Ուեսթի երգեր Կատեգորիա:Billboard Hot 100 գլխավորած սինգլներ Կատեգորիա:Դանս-փոփ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Կապանի ժամանակակից արվեստի թանգարան
Կապանի ժամանակակից արվեստի թանգարան, հանդիսանում է Երևանի ժամանակակից արվեստի թանգարանի մասնաճյուղ, հիմնադրվել է 1990 թվականին, ՀՀ արվեստի վաստակավոր գործիչ Հենրիկ Իգիթյանի նախաձեռնությամբ և տեղական իշխանությունների աջակցությամբ։
Ցուցադրություն
Թանգարանում ցուցադրվում են գեղանկարիչների, քանդակագործների, գրաֆիկների և դեկորատիվ կիրառական արվեստի վարպետների աշխատանքները։
Բացի կապանցիներից թանգարան են այցելել պատվավոր հյուրեր գրեթե բոլոր երկրներից։ Եղել են պատվիրակություններ Գերմանիայից, Բելառուսիայից, Ռուսաստանից, Գլենդելից։ «Վորլդ  Վիժն  Հայաստանի»-ի աջակցությամբ տարածքային զարգացման ծրագրի շրջանակներում կազմակերպվել են մանկական ցուցահանդեսներ և գեղանկարիչ Ռ. Կամոյանի անհատական ցուցահանդեսը։ 2013 թվականին կազմակերպվել է Կապանի նկարիչների խմբակային ցուցահանդես «Աշուն-2013» խորագրով և տպագրվել է գիրք։ Կապան քաղաքի տոնի առթիվ կազմակերպվել է գեղանկարչական աշխատանքների ցուցահանդես։ 2014 թվականին կազմակերպվել է Կապանի 4 նկարիչների խմբակային ցուցահանդես, հեղինակներ՝ Բորիկ Մինասյան, Լ. Առաքելյան, Ա. Աբրահամյան, Նարեկ Մինասյան։ 2015 թվականի ապրիլի 9-ին բացվել է ցուցահանդես «Հիշում եմ և պահանջում» խորագրով՝ նվիրված Հայոց Մեծ Եղեռնի 100-ամյակին։ Ապրիլի 16-ին թանգարանային գիշեր միջոցառում, ապրիլի 18-ին՝ թանգարանային միջազգային օրվա առթիվ մշտական ցուցադրություն և դասախոսություն Բ. Մինասյանի կողմից «Հայ նկարիչների  անդրադարձը  մեծ  Եղեռնին»   ։
Թանգարանում իրենց պրակտիկան են անցկացնում արվեստի պետական քոլեջի ուսանողները, արվեստի և գեղարվեստի դպրոցների սաները։
Միջոցառումներ
Բացի մշտական ցուցադրությունից, թանգարանում կազմակերպվում են Կապանի նկարիչների անհատական և խմբակային ցուցահանդեսներ (Արմինե և Սարո Կալենցներ, Ռուդոլֆ Խաչատրյան, Ռոբերտ և Հենրի Էլիբեկյաններ, Անատոլի և Ալեքսանդր Գրիգորյաններ, Հովհաննես Զարդարյան, Սարգիս Համալբաշյան, Արարատ Սարգսյան, Աշոտ Բայանդուր, Լևոն Թոքմաջյան, Էդիկ Վարդանյան, Վրույր Գալստյան, Արամ Իսաբեկյան, Ռաֆֆի և Ռուբեն Ադալյաններ, Վարուժան Վարդանյան և այլն), մշակութային բազմաբնույթ միջոցառումներ։ OBCE –ի Կապանի գրասենյակի հետ միասին կազմակերպվել են Կապանի նկարիչների խմբակային ցուցահանդես և տպագրվել գիրք։
Արտաքին հղումներ
թ Կատեգորիա:Սյունիքի մարզի թանգարաններ Կատեգորիա:1990 հիմնադրված թանգարաններ
Ֆոյանո դի Վալ Ֆորտորե
Ֆոյանո դի Վալ Ֆորտորե (Foiano di Val Fortore), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1549 մարդ, բնակչության խտությունը կազմում է 39 մարդ/կմ²։ Զբաղեցնում է 24,41 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լրաբեր (թերթ, Աստրախան)
Լրաբեր, շաբաթաթերթ։ Լույս է տեսել 1908-1909 թվականներին, Աստրախանում։ Խմբագիր-հրատարակիչ՝ Կ. Խաչատրյան։ Լուսաբանել է ժամանակի հասարակական-քաղաքական հրատապ հարցերը, անդրադարձել քաղաքի կյանքին, կարևոր տեղ հատկացրել երիտասարդ սերնդի կրթությանն ու դաստիարակությանը։
Քննադատել է Ռուսաստանի Պետական դումայի գործունեությունը, արտացոլել գաղթօջախի հասարակական կյանքը։ «Արտաքին տեսություն» բաժնում տեղեկություններ է հաղորդել տարբեր երկրների քաղաքական կացության մասին, բացահայտել երիտթուրքերի շովինիստական դիրքորոշման էությունը։
Գրական-բանասիրական հոդվածներով «լրաբեր» անդրադարձել է Խաչատուր Աբովյանի, Միքայել Նալբանդյանի, Հովհաննես Հովհաննիսյանի և ուրիշների հասարակական ու գրական գործունեությանը, տպագրել Ալեքսանդր Ծատուրյանի և Վահան Տերյանի բանաստեղծությունները։
Կատեգորիա:Ռուսաստանի հայկական շաբաթաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Յան-Ֆիտե Արպ
Յան-Ֆիտե Արպ (Jann-Fiete Arp, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի կազմում։ Խաղում է կենտրոնական հարձակվողի դիրքում ։
Համբուրգ
Արպը Համբուրգի ակադեմիայի սան է ։ Իր պրոֆեսիոնալ դեբյուտը նշեց 2017 թվականի սեպտեմբերի 30-ին՝ փոխարինման մտնելով Վերդեր Բրեմենի դեմ խաղում և դառնալով 2000-ական թվականներին ծնված առաջին ֆուտբոլիստը, ով խաղադաշտ է դուրս եկել Բունդեսլիգայի խաղում ։ Իր առաջին գոլը խփեց հոկտեմբերի 28-ին՝ Հերթա Բեռլինի դեմ խաղում ՝ դառնալով 2000-ական թվականներին ծնված առաջին ֆուտբոլիստը, ով գոլի հեղինակ է դարձել Բունդեսլիգայի խաղում ։ Գերմանացին գոլ խփեց նաև նոյեմբերի 4-ին՝ Շտուտգարտի դեմ խաղում՝ օգնելով Համբուրգին հաղթել 3-1 հաշվով ։ Իր առաջին մրցաշրջանում Արպը անցկացրեց 18 հանդիպում ՝ դառնալով 2 գոլի հեղինակ և ճանաչվելով Համբուրգի տարվա լավագույն երիտասարդ ֆուտբոլիստ ։
2018 թվականի հուլիսի 20-ին Արպը երկարաձգեց իր պայմանագիրը Համբուրգի հետ մինչև 2020 թվականը ։ Իր առաջին գոլը Գերմանիայի գավաթում խփեց օգոստոսի 18-ին՝ առաջին փուլի Էրնդտեբրյուկի դեմ խաղում ։ 2019 թվականի մայիսի 19-ին գերմանացին գոլ խփեց Դույսբուրգի դեմ խաղում՝ օգնելով իր թիմին հաղթել 3-0 հաշվով ։ Համբուրգի առաջին թիմի կազմում Արպը անցկացրեց 38 հանդիպում՝ դառնալով 4 գոլի և 2 գոլային փոխանցման հեղինակ։
Բավարիա Մյունխեն
2019 թվականի փետրվարի 7-ին Արպը համաձայնության եկավ Բավարիա Մյունխենի հետ, ըստ որի նա կարող էր միանալ ակումբին 2019 կամ 2020 թվականի ամռանը  ։ 2018-19 մրցաշրջանից հետո գերմանացին հայտարարեց, որ նա պաշտոնապես տեղափոխվում է Բավարիա   ։
Միջազգային կարիերա
Արպը ներկայացրել է Գերմանիան տարբեր տարիքային երիտասարդական հավաքականներում ։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը ։ Արպը 7 գոլի և 2 գոլային փոխանցման հեղինակ դարձավ անցկացրած 5 խաղերում, սակայն Գերմանիան դուրս մնաց կիսաեզրափակչից ՝ հետխաղյա 11-մետրանոցների հարվածաշարում պարտվելով Իսպանիային ։ Հոկտեմբերին Արպը որպես թիմի ավագ մասնակցեց մինչև 17 տարեկանների աշխարհի առաջնությանը ։ Այստեղ նա անցկացրեց 5 հանդիպում՝ դառնալով 5 գոլի և 2 գոլային փոխանցման հեղինակ, իսկ Գերմանիան դուրս մնաց քառորդ եզրափակչից ՝ 1-2 հաշվով պարտվելով Բրազիլիային ։
Ակումբային վիճակագրություն
2019 թվականի նոյեմբերի 4-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Գերմանացի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Բունդեսլիգայի ֆուտբոլիստներ
Նեյտրինային տատանումներ
Նեյտրինային տատանումներ, քվանտամեխանիկական երևույթ, որոշակի լեպտոնային բույրով (էլեկտրոնային, մյուոնային կամ տաու) նեյտրինոյի փոխակերպումը մեկ այլ բույրով նեյտրինոյի։ Նեյտրինոյի որոշակի բույրը չափելու հավանականությունը պարբերաբար փոփոխվում է տիեզերքում նրա ճամփորդելու ընթացքում ։
Առաջին անգամ կանխատեսել է Բրունո Պոնտեկորվոն 1957 թվականին, նկատվել է բազմազան փորձերի ընթացքում։ Տևականորեն հայտնի արեգակնային նեյտրինոյի խնդիրը պայմանավորված է նեյտրինային տատանումներով։
Նեյտրինային տատանումները տեսական և փորձարարական մեծ նշանակություն ունեցող խնդիր դարձավ այն պահից ի վեր, երբ երևույթի դիտարկումները ցույց տվեցին, որ նեյտրինոն կարող է ոչ զրոյական զանգված ունենալ, ինչը նախատեսված չէր տարրական մասնիկների ֆիզիկայի սկզբնական ստանդարտ մոդելով ։ Նեյտրինային տատանումների, ուստիև նեյտրինոյի զանգվածը հաստատող ապացույցի հայտնագործության շնորհիվ Տակաակի Կաձիտան (Սուպեր-Կամիոկանդեի աստղադիտարան) և Արթուր Մաքդոնալդը (Սուդբյուրիի նեյտրինային աստղադիտարան) 2015 թվականին արժանացան ֆիզիկայի Նոբելյան մրցանակի ։
Դիտումներ
Նեյտրինային տատանումների բազմաթիվ վկայությունները ստացվել են տարբեր աղբյուրներից, որոնք ընդգրկում են նեյտրինոյի էներգիական լայն տիրույթ են տարբեր դետեկտորային տեխնոլոգիաներ ։ 2015 թվականի ֆիզիկայի Նոբելյան մրցանակը շնորհվեց Տակաակի Կաձիտային և Արթուր Մակդոնալդին ավելի վաղ կատարված նորարարական դիտումների համար։
Արեգակնային նեյտրինային տատանումներ
Նեյտրինային տատանումների էֆեկտները փորձով առաջին անգամ նկատել է Ռայմոնդ Դեյվիսը 1960-ականների վերջին (Հոմսթեյքի փորձ)։ Այդ փորձում նկատվեց արեգակնային նեյտրինոների պակասորդ ստանդարտ արեգակնային մոդելով կանխատեսված թվից ։ Սրանով սկզբնավորվեց Արեգակնային նեյտրինոյի խնդիրը։ Հետագայում պակասորդը հաստատվեց բազմաթիվ ռադիոքիմիական և չերենկովյան դետեկտորներով, սակայն նեյտրինային տատանումները չէր համարվում դրա պատճառ մինչև Սադբերիի նեյտրինային աստղադիտարանում 2001 թվականին ստացվեցին նեյտրինոյի բուրմունքի փոփոխության հստակ վկայություններ ։
Արեգակնային նեյտրինոների էներգիան 20 ՄէՎ-ից ցածր է, մոտավորապես 1 ա.մ. ճանապարհ են անցնում Արեգակից մինչև դետեկտոր։ 5 ՄէՎ-ից բարձր էներգիայով արեգակնային նեյտրինային ճառագայթումը տեղի է ունենում Արեգակի ներսում Միխեև–Սմիռնով–Վոլֆենշտայնի էֆեկտի միջոցով ։
Մթնոլորտային նեյտրինային տատանումներ
Մթնոլորտային նեյտրինոների բույրի՝ մյուոնայինի և էլեկտրոնայինի հարաբերության պակասորդ է նկատվել Իրվին-Միչիգան-Բրուքհևնի (IMB), MACRO և Կամիոկանդե II-ի դետեկտորներով։ Սուպեր Կամիոկանդեի փորձը նեյտրինային տատանումների խիստ ճշգրիտ չափումներ է ապահովել մի քանի ՄէՎ-ից մինչև մի քանի էներգիաների ՏէՎ տիրույթում։ Մթնոլորտային նեյտրինային տատանումների առաջին փորձնական վկայության մասին հայտարարվեց 1998 թվականին ։
Ռեակտորային նեյտրինային տատանումներ
Էլեկտրոնային հակա-նեյտրինային տատանումների փորձնական որոնումներ են արվել միջուկային ռեակտորներում։ 2002 թվականին սկսված KamLAND փորձում մեծ ճշտությամբ դիտարկվեցին ռեակտորային նեյտրինային տատանումներ։ Միջուկային ռեակտորներում առաջացած նեյտրինոների էներգիան մոտ է արեգակնային նեյտրինոների էներգիաներին՝ մոտ մի քանի ՄէՎ։
Ծանոթագրություններ
Կատեգորիա:Ստանդարտ մոդել Կատեգորիա:Էլեկտրաթույլ փոխազդեցություն Կատեգորիա:Ստանդարտ մոդելի սահմաններից դուրս ֆիզիկա
Դավիթ Բեգալով
Դավիթ Ռուբենի Բեգալով, ռուսաստանցի հայ քանդակագործ։ Ռոստովի մարզի քաղաքներում բազմաթիվ արձանների հեղինակ։
Կենսագրություն
Ծնվել է 1951 թվականի նոյեմբերի 26-ին Դոնի Ռոստովում ։ Ավարտել է Լենինգրադի Վ. Ա. Սերովի անվան գեղարվեստական ուսումնարանը։ Ավարտել է նաև Լենինգրադի Մ. Ի. Մուխինայի անվան բարձրագույն գեղարվեստաարդյունաբերական ուսումնարանը։
Դավիթ Բեգալովը եղել է Կարլ Մարքսի հուշարձանը Դոնի Ռոստովի նույնանուն հրապարակից տեղափոխելու և պատմական վայրում Նոր Նախիջևանի հիմնադիր Եկատերինա II-ի արձանը վերականգնելու նախաձեռնողներից մեկը ։
Նրա կինը ճարտարապետ Սվետլանա Իգորևնա Բեգալովան է ։
Դավիթ Բեգալովը մահացել է 2013 թվականի նոյեմբերի 13-ին ։ Թաղված է Դոնի Ռոստովի Հայկական (Պրոլետարական) գերեզմանատանը։
Հիշատակ
Դոնի Ռոստովում Ստաչկայի փողոցի այն տան պատին, որտեղ գտնվել է Բեգալովի արվեստանոցը, փակցված է հուշատախտակ։
Հղումներ
Կատեգորիա:Անձինք այբբենական կարգով Կատեգորիա:Նոյեմբերի 26 ծնունդներ Կատեգորիա:1951 ծնունդներ Կատեգորիա:Դոնի Ռոստով քաղաքում ծնվածներ Կատեգորիա:Քանդակագործներ այբբենական կարգով Կատեգորիա:Նոյեմբերի 13 մահեր Կատեգորիա:2013 մահեր Կատեգորիա:Դոնի Ռոստով քաղաքում մահացածներ Կատեգորիա:Նկարիչներ այբբենական կարգով Կատեգորիա:Հայ քանդակագործներ
Ղարադաղ (այլ կիրառումներ)
Ղարադաղ կարող է վերաբերել․
Մանի Ֆուշար
Մանի Ֆուշար (Magny-Fouchard), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 35 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 173 աշխատունակ (15-64 տարեկան) բնակիչ, որոնցից ակտիվ էին 134-ը, իսկ ոչ ակտիվները` 39։ Ակտիվության ցուցանիշը կազմում է 77,5 %։ 134 աշխատունակ մարդկանցից աշխատել է 122 անձ (58 տղամարդ և 64 կին)։ Գործազուրկ են եղել 12 անձ (5 տղամարդ և 7 կին)։ 39 անաշխատունակներից 14-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուզեռնա Սան Ջովաննի
Լուզեռնա Սան Ջովաննի (Luserna San Giovanni, Luserna e San Gioann, Lusèrna Sant Joan), կոմունա Իտալիայի Պիեմոնտ մարզի Թուրին գավառում։
Բնակչությունը՝ 7.820 մարդ (2008 թվականի տվյալներով)։ Բնակչության խտությունը՝ 463 մարդ/կմ²։ Տարածքը՝ 17 կմ²։ Փոստային ինդեքս՝ 10062։ Հեռախոսային կոդ՝ 0121։
Լուզեռնա Սան Ջովաննին սահմանակից է Անգրոնիա, Բրիկերազիո, Տորե Պելիս, Բիբիանա, Լուզերնետա, Ռորա և Բանիոլո Պիեմոնտե մունիցիպալիտետներին։
Ժողվրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մատա դի Սան Ժուան
Մատա դի Սան Ժուան (Mata de São João), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սալվադոր մարզում։ Մտնում է Կատուի գավառի կազմի մեջ։ Բնակչությունը կազմում է 37 201 մարդ՝ 2007 թվականի տվյալներով։ Գրավում է 670,380 կմ2 տարածք։ Բնակչության խտությունը՝ 50,8 մարդ/կմ²։
Պատմություն
Քաղաքը հիմնադրվել է 1846 թվականի ապրիլի 14-ին։
Ականական լեզուներ
Ականական լեզուներ կամ Կենտրոնական Տանոյի լեզուներ, լեզուների խումբ, օգտագործվող Աֆրիկայի հյուսիս-արևմուտքում՝ մասնավորապես Գանա և Կոտ դ'Իվուար երկրներում։ Պատկանում է Նիգերո-Կոնգոլեզյան լեզուների ընտանիքի Ատլանտիկ-կոնգոյական լեզուներ ճյուղին։ Լեզուներով խոսում են ականները։ Լեզուների խումբը բաժանվում է ական և բիա լեզուներին։ Բիա լեզուները բաժանվում են հարավային և հյուսիսային ճյուղերի։ Հյուսիսային ճյուղի լեզուները չորսն են, իսկ հարավային ճյուղի լեզուները՝ երեքը։
Կատեգորիա:Անգոլայի լեզուներ Կատեգորիա:Կոտ դ'Իվուարի լեզուներ
Բեռլինի պետական օպերա
Բեռլինի պետական օպերա (Staatsoper Berlin), Գերմանիայի ամենահին և ամենախոշոր երաժշտական թատրոններից մեկը։ Անվանում են նաև Գերմանիայի պետական օպերա (Deutsche Staatsoper), Պետական օպերա Ունտեր դեն Լինդենի վրա (Staatsoper Unter den Linden)։ Ստեղծվել է 1742 թվականին որպես «Թագավորական պալատական օպերա» (Königlichen Hofoper) Ֆրիդրիխ II արքայի օրոք։ Գտնվում է Բեռլինում՝ Ունտեր դեն Լինդեն բուլվարի վրա։ 1992 թվականից օպերային թատրոնը ղեկավարում է դիրիժոր Դանիել Բարենբոյմը։ Թատրոնի նվագախումբն է Բեռլինի պետական երգչախումբը, որը հանդես է գալիս նաև սիմֆոնիկ համերգներով։
Վաղ շրջան
Պրուսիայի արքա Ֆրեդերիկ II-ը, գահ բարձրանալուց քիչ անց, սկսեց թատրոնի շենքի կառուցումը։ Շենքի շինարարական աշխատանքներն սկսվեցին 1741 թվականի հուլիսին։ Նախագծի հեղինակն էր ճարտարապետ Գեորգ Կնոբելսդորֆը։ Նախքան շենքի ամբողջական կառուցումը՝ 1742 թվականի դեկտեմբերի 7-ին տեղի ունեցավ օպերային դահլիճի (Hofoper) բացումը՝ Կարլ Հենրիխ Գրաունի «Կեսար և Կլեոպատրա» ներկայացմամբ։ Այս իրադարձությամբ սկիզբ դրվեց 250-ամյա հաջող համագործակցությանը Բեռլինի պետական օպերայի և կապելլայի՝ պետական նվագախմբի միջև, որի արմատները սկիզբ են առնում դեռևս 16-րդ դարից;
1843 թվականի օգոստոսի 18-ին Լինդենի օպերան հրդեհվեց։ Թատրոնի վերակառուցումն սկսվեց ճարտարապետ Կարլ Ֆերդինանդ Լանգհանսի գլխավորությամբ և հաջորդ աշնանը տեղի ունեցավ Արքայական օպերայի տան (Königliches Opernhaus) բացումը՝ Մեյերբերի Ein Feldlager in Schlesien ներկայացմամբ:
XX դար
19-րդ դարի վերջին 20-րդ դարի սկզբին Արքունիքին կից օպերային թատրոնում աշխատում էին շատ ականավոր դիրիժորներ, որոնցից էին Ֆելիքս ֆոն Վինգարտները, Կարլ Մուկը, Ռիխարդ Շտրաուսը, Լեո Բլեխը։ 1918 թվականին Գերմանական կայսրության անկումից հետո օպերան վերանվանվեց Պետական օպերա՝ Ունտեր-դեն-Լինդենի վրա, իսկ Արքայական կապելլան՝ Պետական օպերայի կապելլա։
1920-ական թվականներին դիրիժորի պաշտոնն զբաղեցրեցին Կուրտ Ադլերը, Վլհելմ Ֆուրտվենգլերը, Օտտո Կլեմպերերը, Էրիխ Կլայբերը, Ալեքսանդր ֆոն Ցեմլինսկին, Բրունո Վալտերը։ 1925 թվականին Էրիխ Կլայբերը Ալբան Բերգի «Վոցցեկ» օպերայի պրեմիերայի դիրիժորն էր․ ներկա էր նաև օպերայի հեղինակը։ 1919-1925 թվականներին Բեռլինի պետական օպերայի գլխավոր դիրիժորն էր ազգային-սոցիալիստական գերմանական աշխատանքային կուսակցության անդամ Մաքս ֆոն Շիլլինգսը։
Հիտլերի՝ իշխանության գալուց հետո, օպերայի՝ եվրոպական արմատներ ունեցող արտիստները հեռացվեցին թատերախմբից։ Հեռացվեցին նաև շատ գերմանացի երաժիշտներ՝ ներառյալ Կուրտ Ադլերը, Օտտո Կլեմպերերը և Ֆրից Բուշը։ Կլեմենս Կրաուսը 1933 թվականին դարձավ նախ Բեռլինի օպերայի հիմնական դիրիժորը, իսկ 1935 թվականին՝ տնօրենը, այն բանից հետո, երբ Ֆրից Բուշը և Էրիխ Կլայբերը մեկը մյուսի հետևից իրենց պաշտոնից հեռացան՝ ի բողոք նացիստական ռեժիմի։ Երրորդ Ռայխի ժամանակաշրջանում գլխավոր կապելմեյստերներն էին Ռոբերտ Հեգերը, Հերբերտ ֆոն Կարայանը և Յոհան Շուլերը։
1938 թվականի նոյեմբերի 24-ին Վերներ Էգկը իր գրած օպերայի՝ «Պեր Գյունտ» օպերայի դիրիժորն էր։ Դեկտեմբերի 18-ին Հերբերտ ֆոն Կարայանը ներկայացրեց «Կախարդական ֆլեյտա»-ի իր մեկնաբանումը։ Կարայանը թատրոնի երաժշտական տնօրենն էր 1941-1945 թվականներին։ 1941 թվականին օպերան վնասվեց ռմբակոծություններից։ Վերաբացվեց 1942 թվականի դեկտեմբերի 21-ին Ռիխարդ Վագների «Նյուրնբերգի մայսթերզինգերները» ներկայացմամբ (դիրիժոր՝ Վիլհելմ Ֆուրտվենգլեր)։
Պաուլ Յոզեֆ Գեբելսի ելույթից հետո Պետական օպերան փակվեց։ 1944 թվականի օգոստոսի 31-ին տեղի ունեցավ վերջին ներկայացումը՝ Վ․ Մոցարտի «Ֆիգարոյի ամուսնությունը»։ Օպերայի շենքը քանդվեց 1945 թվականի փետրվարի 3-ին։ Ներկայացումների բեմադրությունը տեղափոխվեց Ադմիրալպալաս և Շաուշպիլհաուս։ Փետրվարի 18-ին Հերբերտ ֆոն Կարայանը վերջին անգամ ղեկավարեց Պետական նվագախումբը որպես դիրիժոր։
Պատերազմից հետո
Օպերայի վերակառուցումը բավականին երկար տևեց։ 1945 թվականից թատերախումբը հանդես էր գալիս Ադմիրալպալաստի բեմի վրա։ 1949 թվականից թատերախումբը դառնում է Արևելյան Գերմանիայի Պետական օպերան։ Օպերայի շենքի վերջնական վերակառուցումը բարոկո ոճով տեղի ունեցավ 1955 թվականին։ Բացումը տեղի ունեցավ, ինչպես և նախորդ անգամ, Ռ․ Վագների «Նյուրնբերգի մայսթերզինգերները» ներկայացման բեմադրությամբ։ Սրահում տեղավորվեց 1300 հանդիսատես։
1961 թվականին Բեռլինի պատի կառուցումից հետո Օպերայի խաղացանկը թեև կրճատվեց, սակայն այն շարունակում էր բեմադրել ինչպես դասական և ռոմանտիզմին բնորոշ օպերաներ և բալետներ, այնպես էլ ժամանակակից երաժշտական ստեղծագործություններ։ 1969 թվականին թատերախումբն առաջին անգամ հյուրախաղերով անգամ հանդես եկավ ԽՍՀՄ-ում։
Գերմանիայի միավորումից հետո Բեռլինի օպերան կրկին մտավ համաշխարհային օպերային համայնք։ Որոշվեց վերադառնալ հին ներկայացումներին՝ փոխելով դրանց մատուցման ձևը։ Ուշադրության կենտրոնում հայտնվեցին բարոկո ժամանակաշրջանի օպերաները, որոնք բեմադրվեցին բելգիացի դիրիժոր Ռենե Յակոբսի և Բեռլինի հին երաժշտության ակադեմիայի (Akademie für Alte Musik Berlin) գլխավորությամբ։
1990 թվականին օպերային թատրոնը պաշտոնապես վերանվանվեց Պետական օպերայի Ունտեր դեն Լիդենի վրա։
2010 թվականի սեպտեմբերին Պետական օպերայի շենքը փակվեց մեծածավալ վերակառուցողական աշխատանքներ իրականացնելու նպատակով։ Ծրագրվում է օպերան ստորգետնյա միացնել երկրորդ շենքի հետ, որտեղ տեղակայվելու են փորձասրահները և թատրոնի տնօրինությունը։ Այս վերակառուցման նպատակը թատրոնի՝ նախնական տեսքի բերելն է։ Մինչև 2015 թվականը թատրոնի ներկայացումները բեմադրվում են Շարլոտենբուրգի Շիլլեր թատրոնում։
Տեղի պարագա
Տեղի պարագա, նախադասության երկրորդական անդամ, բայական անդամի լրացում, որը ցույց է տալիս գործողության, եղելության տեղը ։
Ֆուտբոլի Նիդերլանդների Սուպերգավաթ 2017
Ֆուտբոլի Նիդերլանդների Սուպերգավաթ 2017 (Johan Cruijff Schaal 2017), Նիդերլանդների սուպերգավաթի 28-րդ խաղարկումն է, որն անցկացվել է 2017 թ. օգոստոսի 5-ին Ռոտերդամի De Kuip մարզադաշտում, որտեղ միմյանց դեմ մրցում էին առաջնության 2016/17 մրցաշրջանի հաղթող Ֆեյենորդը և գավաթակիր Վիտեսը:
Առաջին անգամ Սուպերգավաթի հանդիպումն անցկացվում էր առաջնության հաղթողի մարզադաշտում ։
Հղումներ
Կատեգորիա:2017 ֆուտբոլում Կատեգորիա:2017 օգոստոսի իրադարձություններ
Մերուժան Պարսամյան
Մերուժան Ասատուրի Պարսամյան, հայ բանաստեղծ, խմբագիր։
Գրող Մկրտիչ Պարսամյանի եղբայրն է։
Կենսագրություն
1897-1901 թվականներին սովորել է Արմաշի դպրեվանքում։ 1919 թվականին հաստատվել է Փարիզում։ Հիմնել ու խմբագրել է «Մեր տարեցույցը» (1910-1914), «Կյանք և արվեստ» (1931-1940, տարեգիրքը, ապա՝ ամսագիր, եղբոր հետ), «Շանթ» (1911-1915, 1918-1919), ինչպես նաև ֆրանսերեն մի շարք պարբերականներ ։ Լույս է ընծայել «Անրջանք» (1904), «Պատրանքի ծաղիկներ» (1907), «Քրիզանթեմ» (1908), «Եփրատին զոհերը» (1908), «Բանաստեղծին սիրտը» (1910), «Մարմներգութիւն» (1919), «Մարդկային» (1938) բանաստեղծությունների ժողովածուները ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ խմբագիրներ Կատեգորիա:Հայերն Օսմանյան կայսրությունում Կատեգորիա:Հայ տղամարդ գրողներ Կատեգորիա:Գրական կեղծանուններով հայտնի հեղինակներ
Ֆուադ Մասում
Ֆուադ Մասումը (محمد فؤاد معصوم, ), 1992 թվականի հուլիսի 4-ից մինչ 1994 թվականի ապրիլի 26-ը եղել է Իրաքյան Քուրդիստանի Վարչապետը։ 2014 թվականի հուլիսի 24-ից Իրաքի Նախագահն է։
Աղբյուրներ
Կատեգորիա:Իրաքի քաղաքական գործիչներ Կատեգորիա:Իրաքյան Քուրդիստանի կառավարություն Կատեգորիա:Պետության գործող ղեկավարներ Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ
Մոյանո
Մոյանո (Moiano), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 4178 մարդ, բնակչության խտությունը կազմում է 207 մարդ/կմ²։ Զբաղեցնում է 20,2 կմ² մակերես տարածք։ Փոստային ինդեքս՝ 82011, հեռախոսային կոդ՝ 00823։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մայնի Նորդհայմ
Մայնի Նորդհայմ (Nordheim am Main), կոմունա Գերմանիայում՝ Բավարիա երկրամասում։ Մտնում է Կիտցինգեն շրջանի մեջ։ Ենթարկվում է Ստորին Ֆրանկոնիա վարչական շրջանին։ Զբաղեցնում է 5,30 կմ² տարածք։ 2011 թվականի տվյալներով՝ բնակչությունը կազմում է 1014 մարդ։ Հեռախոսային կոդը՝ 09 6 75 150։
Կատեգորիա:Գերմանիայի քաղաքներ
Ավրորա (մուլտֆիլմ)
«Ավրորա» («Аврора»), Ռոման Կաչանովի տիկնիկային մուլտիպլիկացիոն ֆիլմը, որը լիակատար կերպով բացահայտում է նրա ձևակերպած ստեղծագործական հավատամքի առաջին մասը՝ «Դաստիարակել սեր հայրենիքի, ծնողների, ռոմանտիկայի աշխարհի, օտար երկների բնակիչների, բնության հանդեպ» ։
«Ավրորա» հածանավի պատմությանը նվիրված ֆիլմում առաջին անգամ հնչել է Վլադիմիր Շաինսկու՝ Միխայիլ Մատուսովսկու բանաստեղծության հիման վրա ստեղծված «Ավրորա» երգը («Что тебе снится, крейсер Аврора…», հայ.՝ «Ի՞նչ ես տեսնում դու երազում, հածանավ Ավրորա...»), որը դարձել է Լենինգրադ քաղաքի ոչ պաշտոնական հիմներից մեկը։
Սյուժե
Լենինգրադյան սովորական բակում երեխաները խաղում են «նավաստիներ», սակայն նրանց մանկական խաղը տղաների միջև վերածվում է լուրջ վեճի այն մասին, թե ինչպես անվանել մանկական հրապարակում գտնվող փայտե նավակը։ «Հերոս» նավի նավաստու հագուստով տղան գիտի և երգում է մի գեղեցիկ երգ՝ «По морям, по волнам» (հայ.` «Ծովերով, ալիքներով») և նավակողին վստահ գրում է «Հերոս» գրությունը։ Իսկ «Ավրորա» հածանավի նավաստու հագուստով և անհովար գդակով մյուս տղան ոչինչ չգիտի իր հածանավի պատմության մասին, առավել ևս որևէ երգ նրա մասին, այդ պատճառով էլ հեռանում է ամոթով...
Վիրավորանքը և զայրույթը նրան տանում են կոմպոզիտորի մոտ։ Բայց պարզվում է, որ կոմպոզիտորը նույնպես համարյա ոչինչ չգիտի «Ավրորայի» պատմության մասին, և երգեր նավի մասին ևս գոյություն չունեն։ Եվ որպեսզի այդպիսի երգ հայտնվի, մեծահասակը տղային տանում է թանգարան հածանավի տախտակամածին։
Նրանց առջև ներկայանում է փառավոր առագաստավոր ֆրեգատ «Ավրորայի» պատմությունը XIX դարի Ղրիմի պատերազմի ժամանակներից մինչև 1903 թվականի հզոր հածանավը, որն ստացել է այդ անվանումն ի հիշատակ այն նավի, որը մասնակցել է 1905 թվականի Ցուսիմյան ճակատամարտին Ռուս-ճապոնական պատերազմում, Պետրոգրադի պաշտպանությանը, Հոկտեմբերյան հեղափոխությանը, Լենինգրադի պաշտպանությանը Հայրենական մեծ պատերազմի ժամանակ։ «Ավրորայի» պատմության բոլոր այդ հերոսական դեպքերն օգնում են կոմպոզիտորին ստեղծել երաժշտական ստեղծագործություն, որը միանգամից փոխում է փողոցի երեխաների գիտակցությունը։ Լսելով երգը՝ նրանք որոշում են մյուս նավակողին գրել «Ավրորա»՝ ի պատիվ ռուսական և սովետական լեգենդար հածանավի։
Տեսահոլովակի հրատարակություն
1990-ականներին Ռուսաստանում թողարկվել է VHS տարբերակով «Սոյուզ Վիդեոյի» կողմից որպես սովետական լավագույն մուլտֆիլմերի հավաքածուում։ 2000-ականներին թողարկվել է VHS տարբերակով նույն ստուդիայի կողմից «Պիոներիայի երկիր» հավաքածուում։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Խորհրդային մուլտֆիլմեր Կատեգորիա:1973 մուլտֆիլմեր
Մաի լը Կամ
Մաի լը Կամ (Mailly-le-Camp), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 35 կմ հարավ, Տրուա քաղաքից` 45 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1205 աշխատունակ (15-64 տարեկան) բնակիչ, որոնցից ակտիվ էին 985-ը, իսկ ոչ ակտիվները` 220։ Ակտիվության ցուցանիշը կազմում է 81,7 %։ 985 աշխատունակ մարդկանցից աշխատել է 901 անձ (617 տղամարդ և 284 կին)։ Գործազուրկ են եղել 84 անձ (28 տղամարդ և 56 կին)։ 220 անաշխատունակներից 70-ը եղել են աշակերտներ կամ ուսանողներ, 63-ը` թոշակառուներ, իսկ 87-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդր Իաշվիլի
Ալեքսանդր Իաշվիլի (ალექსანდრე მამულის ძე იაშვილი, ), վրացի ֆուտբոլիստ, հարձակվող։
Ակումբային
Կարիերան սկսել է Թբիլիսիի «Դինամոյում», որտեղ բավականաչափ շատ գոլ խփեց։ Նրա արդյունավետությունը՝ 24 գոլ 24 խաղում (1994-1995) և 26 գոլ 25 խաղում (1995-1996), իր վրա բերեց օտարերկրյա ակումբների ուշադրությունը, և 1997 թվականի հունվարին նա տեղափոխվեց «Լյուբեկ»։ Նոր թիմում հարմարվելուն օգնեց Ռոման Մաժեյկիսը։
Կես տարվա պայմանագրի լրանալուց հետո նա մնաց Գերմանիայում։ Հրավիրվեց «Ֆրայբուրգ», որը 1997-1998 մրցաշրջանում իրավունք էր ստացել խաղալու Բունդեսլիգայում։
2005-2006 մրցաշրջանին նա դարձավ «Ֆրայբուրգի» ավագը։ 10 տարի ակումբում մնալուց հետո՝ 2007 թվականին լքեց այն, տեղափոխվելով «Կարլսրուե»։ 2012 թվականին, երբ «Կարլսրուեն» դուրս մնաց Բունդեսլիգայից, նա պայմանագիր կնքեց «Բոխումի» հետ, որտեղ ստացավ 10 համարը։
2013 թվականին տեղափոխվեց ադրբեջանական «Ինտեր»։ «Ինտերում» խաղալով 33 խաղ՝ խփեց 5 գոլ։
Ներկայումս խաղում է «Սամտրեդիայում»։
Հավաքականում
Վրաստանի հավաքականում խաղացել է 67 խաղ և խփել 15 գոլ։